Osnovna škola Neorić-Sutina

Neorić

KLASA: 602-02/20- 02/1

URBROJ: 2180-15-20-2

U Neoriću, 1.9.2020. god.

Temeljem Statuta Osnovne škole Neorić-Sutina, i u skladu s *Uputama za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021.*(dostupno na poveznici: <https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf> ravnateljica Nada Dundović dana 1.9. 2020. godine donosi

**PROVEDBENI PLAN OTVARANJA**

**OSNOVNE ŠKOLE NEORIĆ-SUTINA**

Provedbeni plan odnosi se na razdoblje od 7. rujna 2020. godine kad počinje nova školska godina

i omogućuje se povratak na nastavu u školu za sve učenika.

Svi zaposlenici, roditelji i učenici dužni su se pridržavati epidemioloških mjera utvrđenih uputama HZJZ.

Svi roditelji/skrbnici upoznat će se s *Uputama za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021.*(dostupno na poveznici: <https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf> kao i ovim Provedbenim planom i programom putem mrežne stranice Škole te elektroničkom poštom koju će im dostaviti razrednici.

Važne upute za roditelje/skrbnike

• Roditelji ne dolaze u pratnji djeteta ako imaju simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako im je izrečena mjera samoizolacije ili ako imaju saznanja da su zaraženi s COVID-19.

• Roditelji ne dovode dijete u ustanovu ako dijete ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako ima izrečenu mjeru samoizolacije ili ako je dijete zaraženo s COVID-19.

**TEMELJNE ODREDBE**
**1.** U ustanovi je potrebno održavati socijalno distanciranje (fizički razmak)

**2.** Sve učenike poticati na pridržavanje mjera socijalnog distanciranja te pridržavanje pojačanih mjera osobne higijene.

**3.** Fizički razmak između zaposlenika škole, te zaposlenika i djece mora biti najmanje 1,5 metra u prostoru školske zgrade.
**4.** U prostoru/učionici u isto vrijeme smiju boraviti samo učenici i učiteljica te odgojno-obrazovne skupine.
**5.** Ulazak roditeljima u prostor školske zgrade nije dozvoljen, osim u iznimnim situacijama uz prethodnu dozvolu ravnatelja ili stručno-pedagoške službe škole.

**6**. Djeca bi trebala redovito i pravilno prati ruke prije i nakon konzumiranja hrane, nakon korištenja toaleta, nakon dolaska izvana, nakon čišćenja nosa, uvijek kada ruke izgledaju prljavo. Za pranje ruku treba koristiti tekuću vodu i sapun. Pri pranju ruku pridržavati se naputaka za pravilno pranje ruku: https://bit.ly/2ThY08M
**7**. Prilikom ulaska u školu učenici dezinficiraju ruke i obućom prelaze preko dezinfekcijske barijere.

**OBVEZE RODITELJA**
**1.** Roditelji/skrbnici učenika od 1. do 4. razreda imaju obvezu izmjeriti tjelesnu temperaturu djetetu svaki dan prije dolaska u školu, te u slučaju povišene temperature ne smiju dovoditi dijete u školu već se javljaju telefonom ravnatelju škole i izabranom pedijatru/liječniku obiteljske medicine radi odluke o testiranju i liječenju djeteta. Podatak o izmjerenoj temperaturi djeteta roditelj zapisuje u bilježnicu u dogovoru s učiteljem/učiteljicom).

**2.** Djeca sa znakovima drugih zaraznih bolesti također ne dolaze u školu.

**3.** Osigurati djetetu jedan (1) paketić papirnatih maramica za nos i staviti ga u školsku torbu.

**4.** Ako djeca razviju simptome COVID-19 tijekom boravka u ustanovi, učitelji odmah obavještavaju roditelje koji u najkraćem roku trebaju doći po dijete.

**DOLAZAK UČENIKA I RODITELJA U ŠKOLU**
1. U školu učenici dolaze i odlaze sami (organiziran je prijevoz za učenike ) ili u pratnji roditelja, ovisno odluci roditelja/staratelja.
2. Roditelji/skrbnici dovode i odvode djecu u školu na način da, ako je ikako moguće, ne ulaze u školu osim u krajnjoj nuždi, već dolaze do glavnog ulaza ili ulaza u staru školsku zgradu (raspored ulaza pojedinog razreda roditeljima su dostavili razrednici) pri čemu zadržavaju distancu od najmanje 1,5 metra u odnosno na druge roditelje/skrbnike i djecu.

3. Međusobni razmak ne trebaju držati osobe iz istog kućanstva.

4. Učenik dolazi i odlazi iz škole sa školskom torbom te svoju opremu i pribor ne dijeli s drugim učenicama.

5. Roditelj će učeniku pripremiti marendu za taj dan ako je ne prima u školi (nije dozvoljeno napuštanja školskog dvorišta).

**BORAVAK UČENIKA U ŠKOLI**
1. Učenike poticati na održavanje distance (fizičkog razmaka) od druge djece i odraslih, primjereno razvojnoj dobi.
2. Razredni odjel boravi u jednoj učionici.
3. Djeca ne bi trebala dodirivati usta, nos, oči i lice i ne bi trebala stavljati ruke i predmete u usta, primjereno razvojnoj dobi.
4. Djeca bi trebala kada kašlju i kišu prekriti usta i nos laktom ili papirnatom maramicom koju poslije treba odbaciti u koš za otpad te oprati ruke.
5. Djeca ne bi trebala dijeliti čaše, šalice, drugo posuđe i pribor za jelo s drugim osobama.
6. Poželjno je da svako dijete/učenik samo postupa sa svojom odjećom i obućom, školskim priborom, torbama i knjigama te ih ne dijeli s ostalom djecom i ne dodiruje i ne uzima stvari druge djece.
7. Djeca od 1. do 4. razreda ne nose zaštitne maske i rukavice, djeca viših razreda nose zaštitne maske samo u slučaju kad u učionici nije omogućen razmak od 1,5 metar.
8. Prolazak kroz zajedničke prostore svodi se na minimum.
9. Učenici koriste samo onaj nužnik koji je na korištenje dodijeljen njihovom razrednom odjelu . Istovremeno u nužniku smiju biti najviše dva učenika.

10. O pravilima ponašanja u školi učitelji će upoznati učenika tijekom prvog dana boravka u školi 7. rujna 2020.

**ORGANIZACIJA NASTAVE U ŠKOLI**
1. Ulazi u školsku zgradu za učenike su: glavni ulaz u školsku zgradu ( 6., 7. i 8. jutarnja smjena i

1., 2. i 3. razred u poslijepodnevnoj smjeni) i ulaz u staru školsku zgradu (5. razred u jutarnjoj smjeni i 4. razred u poslijepodnevnoj smjeni).

2. U učionici s učenicima boravi samo učiteljica i u predmetnoj nastavi učitelji po rasporedu.
3. Nastava se organizira u smjenama: jutarnja i popodnevna

4. Jutarnja počinje u 7.30, a popodnevna u 13.35
5. Svaki razredni odjel boravi u svojoj učionici u koju ne ulaze drugi učenici i učitelji koji ne predaju u tom razrednom odjelu.
6. Ulaskom u školsku zgradu učiteljica/spremačica će poprskati učeniku dlanove dezinficijensom.

7. Raspored sati – napravljen je novi raspored sati (40 minuta traje školski sat) koji je dostavljen učenicima i roditeljima.

8.Veliki odmor za jutarnju smjenu traje 20 minuta ( 9:36-9:56) učenici odmor provode na školskom dvorištu, o fizičkom razmaku i ponašanju učenika brinu dežurni učitelji i predmetni nastavnik koji je održao 3. sat u razrednom odjeljenju. Popodnevnoj smjeni odmor traje 20 minuta (14:55-15:15) i svaka učiteljica provodi odmor sa svojim razredom na školskom dvorištu.

**SUMNJA NA COVID-19**
1. U slučaju sumnje na kontakt djelatnika sa zaraženim ili oboljelim od COVID-19 ili obavijesti epidemiologa o kontaktu s oboljelim ili drugog razloga za sumnju da se kod djelatnika radi o zarazi COVID-19, kod povišene tjelesne temperature i/ili respiratornih simptoma (kašalj i otežano disanje-kratak dah), djelatnik odmah:
• telefonom obavještava ravnatelja,
• telefonom obavještava izabranog liječnika obiteljske medicine radi dogovora o testiranju na SARS-CoV-2 i utvrđivanja potrebe za bolovanjem te se udaljava s radnog mjesta ili ne dolazi na posao.
2. Hitno telefonsko obavještavanje liječnika. Ravnatelj ustanove o svakoj sumnji na COVID-19 kod zaposlenika ili djece (o čemu roditelj/skrbnik ima obavezu hitno telefonom obavijestiti ravnatelja) obavještava odmah telefonom nadležnog školskog liječnika.
3. Posebno žurno ravnatelj obavještava nadležnog školskog liječnika u slučaju grupiranja sumnje na zarazu COVID-19 (dva i više djelatnika i/ili djece sa sumnjom iz iste skupine/učionice/zgrade i sl.) kao što se to radi i u slučaju drugih zaraznih bolesti koje se obavezno prijavljuju u Republici Hrvatskoj, a prema Listi zaraznih bolesti čije je sprečavanje i suzbijanje od interesa za Republiku Hrvatsku.

**ODLAZAK IZ ŠKOLE**
1. Odlazak učenika iz škole odvija se prema utvrđenom rasporedu za izlazak svakog pojedinog razreda i to na način da ne dolazi do kontakta između djece različitih razreda.
**2.** Učiteljica obavještava roditelje o eventualnoj promjeni rasporeda kod nižih razreda.
3. Roditelji/skrbnici koji dolaze po dijete u školu ne smije ulaziti u prostor škole, osim u krajnjoj nuždi, nego dijete čekaju ispred ulaza ili na igralištu poštujući mjere sigurnosnog razmaka od drugih roditelja/skrbnika i djece.
4. Nakon dezinfekcije ruku djeca se bez nepotrebnog zadržavanja upućuju prema izlazu škole koji je utvrđen kao izlaz za njihov razred te napuštaju školsko dvorište.

5. Za učenike putnike organiziran je prijevoz školskim kombijem u kojem djeca nose maske.

**HIGIJENSKE MJERE U ŠKOLI ZA UČENIKE**
1. Djeca od 1.-4. razreda ne nose zaštitne maske, a od 5.-8. samo ako nije osiguran razmak od 1.5 metar unutar učionice.
2. Djeca sa znakovima drugih zaraznih bolesti također ne dolaze u ustanovu.
3. Djecu treba poticati da održavaju distancu (fizičku udaljenost) od druge djece i odraslih, primjereno razvojnoj dobi.
4. Djecu treba poticati da ne dodiruju usta, nos, oči i lice kao i da ne stavljaju ruke i predmete u usta, primjereno razvojnoj dobi.
5. Djecu treba poticati da redovito i pravilno peru ili dezinficiraju ruke prije ulaska u svoju skupinu/učionicu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa, uvijek kada ruke izgledaju prljavo. Za pranje ruku treba koristiti tekuću vodu i sapun.
6. Pri pranju ruku pridržavajte se naputaka za pravilno pranje ruku:
https://www.hzjz.hr/wpcontent/uploads/2020/03/Pranje\_ruku\_.pdf
7. Nakon pranja ruku sapunom i vodom, za sušenje ruku neophodno je koristiti papirnate ručnike za
jednokratnu upotrebu koje nakon korištenja treba odbaciti u koš za otpad.
8. Djecu treba poticati da kada kašlju i kišu prekriju usta i nos laktom ili papirnatom maramicom koju poslije treba odbaciti u koš za otpad te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.
9. U nastavi je zabranjeno je korištenje materijala kao što su kinetički pijesak, glina, kukuruz, riža i sl., te svih igračaka koje se ne mogu oprati deterdžentom (deterdžent za suđe) i vodom te osušiti na zraku.

10. Poželjno je da svako dijete/učenik samo postupa sa svojom odjećom i obućom, školskim priborom, torbama, knjigama, no ako nije u mogućnosti, učitelji nakon dodirivanja odjeće i obuće, školskog pribora, torbi, knjiga trebaju dezinficirati ruke.

**ORGANIZACIJA RADA USTANOVE**
**1.** Zaposlenici škole rade sukladno postojećoj Odluci o radnom vremenu.
**2.** Ulaz u zgradu je dozvoljen samo osobama utvrđenim uputama NZJZ.
**3.** Prilikom ulaska u školsku zgradu za zaposlenike i ostale odrasle osobe obvezno je:
 **a.** Ugaziti u otirač s dezinficijensom obuće
 **b.** Ruke očistiti sredstvom za dezinfekciju
 **c.** Sredstvom za dezinfekciju očistiti mobitel
 **d.** Izmjeriti temperaturu i vrijednost upisati u Knjigu evidencije temperature
**4.** U 7.00 sati spremačice provjetravaju školsku zgradu. Dezinficiraju nužnike i učionice koje će koristiti učenici jutarnje smjene. Nakon nastave spremačice provjetravaju učionice, čiste učionice, nužnike i hodnike i dezinficiraju sve površine. Obvezna dezinfekcija i provjetravanje vrši se u razdobljima: 7.00 - 7.30.

Nakon završetka nastave u prijepodnevnoj smjeni spremačice čiste učionice, nužnike i ostale prostore te iste dezinficiraju, kako bi bile spremne za poslijepodnevnu smjenu.
**5.** Dezinfekcija učionica provodi se i za vrijeme velikog odmora kada učenici nisu u učionici.
**6.** Za vrijeme održavanja nastave svakih 40 minuta spremačice dezinficiraju kvake, hvatala uz stubišta, nužnike, zvona, prekidače, tipke vodokotlića, slavine te ostale površine koje koristi više osoba u zajedničkim prostorijama.
**7.** Raspored dezinficijenasa:
 **a.** Na glavnom ulazu

  **b.** U svim učionicama na katedri ili pored školske ploče
 **c.** U svim uredima i zbornici
**8.** Spremačice su se dužne pridržavati uputa za čišćenje koje je objavio HZJZ.
**9.** Svi djelatnici imaju obavezu mjeriti tjelesnu temperaturu svaki dan prije dolaska na posao, te u slučaju povećane tjelesne temperature ne dolaze na posao već se javljaju telefonom ravnatelju i izabranom liječniku obiteljske medicine.
**10.** Kod dolaska na posao djelatnici mjere temperaturu beskontaktnim toplomjerom.
Evidenciju o vrijednostima izmjerene tjelesne temperature i eventualnom postojanju respiratornih simptoma i znakova drugih zaraznih bolesti upisuje se u zasebnu evidencijsku knjigu.
Evidencijska knjiga nalazi se na glavnom ulazu u školu. Kod osobe s povišenom temperaturom izmjerenom beskontaktnim toplomjerom (37,2 i veća) preporučuje se mjerenje temperature i standardnim toplomjerom pod pazuhom te se temperatura utvrđuje temeljem takvog mjerenja.
**11.** S temperaturom, respiratornim simptomima i drugim simptomima zarazne bolesti nije dozvoljeno raditi, brinuti se o djeci, niti dolaziti u prostor poslodavca odnosno ustanove.
**12.** Djelatnici s povišenom tjelesnom temperaturom i/ili respiratornim simptomima odmah napuštaju radna mjesta (prethodno obavještavaju ravnatelja o ovoj činjenici) ili javljaju telefonom ravnatelju da neće doći na posao, te se javljaju telefonom svom izabranom liječniku koji ih prema indikacijama upućuje na testiranje.

Ravnateljica:
\_\_\_\_\_\_\_\_\_\_\_\_\_\_\_\_

Nada Dundović

1. Oglasna ploča
2. Pismohrana
3. Zaposlenici, elektroničkom poštom